钦定古今图书集成/明伦汇编/氏族典/第570卷 > 《廖用贤尚友录》 > 宾牟贾
## 钦定古今图书集成/明伦汇编/氏族典/第570卷 > 《廖用贤尚友录》 > 宾牟贾

按《礼记乐记》：“‘宾牟贾侍坐于孔子，孔子与之言，及乐，
曰：‘夫《武》之备戒之已久，何也’？对曰：‘病不得其众也’。咏
叹之，淫液之，何也’？对曰：‘恐不逮事也’。”“‘发扬蹈厉之已
蚤，何也’？对曰：‘及时事也’。”“‘武坐致右宪左，何也’？对曰：‘非
武坐也’。”“‘声淫及商，何也’？对曰：‘非武音也’。子曰：‘若非《武》
音，则何音也’？对曰：‘有司失其传也’。若非有司失其传”，
则武王之志荒矣。子曰：“唯，丘之闻诸苌弘，亦若吾子
之言是也。”

周